祖孫父子
作者：程登吉
朝代：明
篇章：幼學瓊林 卷二

paragraphs: 何謂五倫？君臣、父子、兄弟、夫婦、朋友；何謂九族？高、曾、祖、考、已身、子、孫、曾、玄。始祖曰鼻祖，遠孫曰耳孫。父子創造，曰肯構肯堂；父子俱賢，曰是父是子。祖稱王父，父曰嚴君。父母俱存，謂之椿萱並茂；子孫發達，謂之蘭桂騰芳。
橋木高而仰，似父之道；梓木低而俯，如子之卑。不癡不聾，不作阿家阿翁；得親順親，方可爲人爲子。蓋父愆，名爲千蠱；育義子，乃曰螟蛉。生子當如孫仲謀，曹操羨孫權之語；生子須如李亞子，朱溫嘆存勖之詞。菽水承歡，貧士養親之樂；義方是訓，父親教子之嚴。
紹箕裘，子承父業；恢先緒，子振家聲。具慶下，父母俱存；重慶下，祖父俱在。燕翼貽謀，乃稱裕後之祖；克繩祖武，是稱象賢之孫。稱人有令子，曰鱗趾呈祥；稱宦有賢郎，曰鳳毛濟美。弒父自立，隋楊廣之天性何存；殺子媚君，齊易牙之人心何在。
分甘以娛目，王羲之弄孫自樂；問安惟點頷，郭子儀厥孫最多。和丸教子，仲郢母之賢；戲綵娛親，老萊子之孝。毛義捧檄，爲親之存；伯俞位杖，因母之老。慈母望子，倚門倚閭；遊子思親，陟岵陟屺。
愛無差等，曰兄子如鄰子；分有相同，曰吾翁即若翁。長男爲主器，令子可克家。子光前曰充閭，子過父曰跨竈。寧馨英畏，皆是羨人之兒；國器掌珠，悉是稱人之子。可愛者子孫之多，若螽斯之蟄蟄；堪羨者後人之盛，如瓜瓞之綿綿。

赏析：《幼學瓊林》是中國古代兒童的啓蒙讀物，作者程允升。《幼學瓊林》初爲明代西昌人程登吉（字允升）編著，本名《幼學須知》，又稱《成語考》、《故事尋源》，清人鄒聖脈作了增補，改名爲《幼學瓊林》，也叫《幼學故事瓊林》。